# Asmeninis kompiuteris VAIO Fit 14E/15ESVF1432/SVF1532

## Diskų priežiūra (modeliai su optinių diskų įrenginiu)

Perskaitykite toliau pateikiamą informaciją, kaip tinkamai prižiūrėti diskus ir apsaugoti juose laikomus duomenis.

- Diską laikykite už kraštų ir viduryje esančios angos, neliesdami įrašymo paviršiaus (paleidimo paviršiaus), kaip parodyta toliau.

  Dėl ant disko paviršiaus esančių pirštų antspaudų ir dulkių gali įvykti skaitymo arba įrašymo klaida. Diskai turi būti švarūs.

- „Sony“ neprisiima jokios atsakomybės už bet kokias problemas ir diskų pažeidimus, kilusius dėl ant diskų klijuojamų lipnių etikečių. Atidžiai perskaitykite vadovą, pateiktą su etikečių programa arba etikečių popieriumi, ir etiketes naudokite atsargiai.

### Kaip tinkamai prižiūrėti diskus

- Valydami laikykite diską už kraštų ir minkšta šluoste valykite paviršių nuo vidurio link krašto, kaip parodyta toliau.

- Jei diskas labai nešvarus, sudrėkinkite minkštą šluostę vandeniu, gerai ją išgręžkite ir nuvalykite disko paviršių. Likusias drėgnas vietas nuvalykite sausa minkšta šluoste.

- Nenaudokite tirpiklių, pvz., benzino, skiediklio, parduotuvėse parduodamų valiklių arba antistatinio purškalo, nes taip galite pažeisti diską.

Eiti į puslapio viršų