# Asmeninis kompiuteris VAIO Fit 14E/15ESVF1432/SVF1532

## Apie šį vadovą

Sveikiname įsigijus šį VAIO(R) kompiuterį.

### Apie VAIO kompiuterio konfigūraciją

Norėdami gauti informacijos apie VAIO kompiuterio konfigūraciją, apsilankykite „Sony“ internetinės pagalbos svetainėje. Daugiau informacijos žr. Apie internetinės techninės pagalbos svetainę.

Kai kurių funkcijų, parinkčių ir tiekiamų gaminių VAIO kompiuteryje gali ir nebūti.

#### Funkcijos

Galimos funkcijos gali skirtis, atsižvelgiant į pasirinktą modelį ar parinktis. Ne visos šiame vadove aprašytos funkcijos galimos, atsižvelgiant į jūsų turimą modelį.

#### Iliustracijos

Iliustracijos, nuotraukos ar ekrano nuotraukos, esančios šiame vadove, gali šiek tiek skirtis, atsižvelgiant į pasirinktą modelį ar parinktis.

#### Programėlės

Iš anksto įdiegtos programėlės gali skirtis, atsižvelgiant į pasirinktą modelį ar parinktis. Šiame vadove aprašytos programėlės gali būti iš anksto neįdiegtos VAIO kompiuteryje.

### Pridedami vadovai

Prie jūsų VAIO kompiuterio pridedami toliau išvardyti vadovai.

#### Dokumentacija ekrane

- Naudotojo vadovas (įvadinė versija) (Sveiki)

  Iš anksto įdiegtas vadovas, kuriame pateikta dalis informacijos apie VAIO kompiuterį. Šiame vadove daugiausia dėmesio skiriama informacijai apie pagalbą ir interneto ryšį. Atnaujinus Naudotojo vadovas (įvadinė versija) pakeičiamas išsamia Naudotojo vadovas versija (šis vadovas).

- Naudotojo vadovas (šis vadovas)

  Bendroji informacija apie VAIO kompiuterį ir jo valdymo instrukcijos, įskaitant informaciją apie pagalbą ir trikčių šalinimą.

  Kairėje esančioje naršymo srityje pasirinkite norimą tikrinti elementą, tada dešinėje srityje – raktinį žodį. Bus rodomas su raktiniu žodžiu susijusių temų sąrašas. Jei negalite rasti ieškomos temos, pasirinkite Temų sąrašas, kad pamatytumėte visas šio leidinio Naudotojo vadovas temas arba įveskite raktinį žodį į kiekvieno puslapio viršuje esantį paieškos laukelį.

#### Išspausdinta dokumentacija

- Greitos pradžios vadovas

  Apžvalga, kaip nustatyti ir pradėti naudoti VAIO kompiuterį

- Atkūrimo, atsarginio kopijavimo ir trikčių šalinimo vadovas

  Informacija, kaip atkurti VAIO kompiuterio duomenis ir daryti atsargines jų kopijas, bei informacija apie trikčių šalinimą

- Saugos taisyklės ir palaikymo informacija

  Atidžiai perskaitykite prieš suaktyvindami belaidžio ryšio funkcijas, pvz., belaidį LAN ir BLUETOOTH technologiją.

#### Kitos nuorodos

- „Windows“ žinynas ir palaikymas

  Išsamus praktinių patarimų, mokymo priemonių ir demonstracijų šaltinis, kuris padės išmokti naudotis VAIO kompiuteriu.

  Kaip atverti „Windows“ žinynas ir palaikymas, žr. „Windows“ žinynas ir palaikymas atvėrimas.

- Programėlių žinyno failai

  Programėlių žinyno failai gali būti įtraukti į iš anksto jūsų VAIO kompiuteryje įdiegtas programas. Žinyno failus galėsite pasiekti naudodamiesi žinyno meniu.

### Pranešimas

- Copyright 2013 Sony Corporation. Visos teisės saugomos.

- Šis vadovas ir jame aprašyta programinė įranga (dalimis ar visa) negali būti atkuriama, verčiama ar sutraukta iki kompiuteriui suprantamos formos iš anksto negavus raštiško sutikimo.

- „Sony Corporation“ nesuteikia jokių garantijų dėl šio vadovo, programinės įrangos ar kitos jame pateiktos informacijos ir aiškiai atsisako suteikti bet kokias numanomas šio vadovo, programinės įrangos ar kitos tokios informacijos garantijas arba tinkamumo naudoti ar tinkamumo konkrečiam tikslui garantijas. „Sony Corporation“ neatsako už jokius atsitiktinius, šalutinius ar specialius nuostolius, patirtus dėl civilinės teisės pažeidimų, sutarties ar kitaip ir susijusius su šiuo vadovu, programine įranga ar kita šiame vadove pateikta informacija arba jos naudojimu.

- Vadove ženklai (TM) ar (R) nėra nurodomi.

- „Sony Corporation“ pasilieka teisę bet kada atlikti bet kokius šio vadovo ar jame pateiktos informacijos pakeitimus iš anksto neperspėjusi.

- Šiame vadove aprašytai programinei įrangai taikomos atskiros naudotojo licencijos sutarties sąlygos.

- „Sony Corporation“ nėra atsakinga ir nekompensuos jokių prarastų įrašų, buvusių VAIO kompiuteryje, išorinėje įrašų laikmenoje ar įrašymo įrenginiuose, arba jokių susijusių nuostolių, įskaitant atvejus, kai įrašai neatliekami dėl kompiuterio trikties arba kai įrašo turinys prarandamas ar sugadinamas dėl kompiuterio trikties arba taisymo. „Sony Corporation“ jokiomis aplinkybėmis neatkurs arba nekopijuos kompiuteryje, išorinėje įrašų laikmenoje arba įrašymo įrenginiuose įrašyto turinio.

- Funkcijos ir specifikacijos gali būti keičiamos be įspėjimo.

Eiti į puslapio viršų

### Susijusi tema

- Apie internetinės techninės pagalbos svetainę

Eiti į puslapio viršų