# Asmeninis kompiuteris VAIO Fit 14E/15ESVF1432/SVF1532

## Prisijungimas prie kito BLUETOOTH(R) įrenginio, pvz., pelės

Galite prijungti BLUETOOTH įrenginius prie savo VAIO kompiuterio.

Išsamią informaciją apie BLUETOOTH ryšį žr. Apie funkciją BLUETOOTH(R).

1. Atverkite pagrindinius mygtukus ir pasirinkite pagrindinį mygtukąParametrai. (Kaip atverti pagrindinius mygtukus, žr. Pagrindinių mygtukų atvėrimas.)
2. Apatiniame dešiniajame kampe pasirinkite Keisti kompiuterio parametrus.
3. Kairiojoje ekrano PC parametrai srityje pasirinkite Kompiuteris ir įrenginiai ir Bluetooth.
4. Pakeiskite parametro Bluetooth nuostatą pasirinkdami įjungta.

   VAIO kompiuteris ieško įrenginių ir pateikia jų sąrašą.

5. Kad prijungtumėte BLUETOOTH pelę, įjunkite ją ir paspauskite mygtuką.

   Kaip paruošti įrenginį užmegzti ryšį, žr. vadove, kurį gavote kartu su BLUETOOTH įrenginiu.

6. Pasirinkite norimą įrenginį ir Susieti.

   Vadovaukitės ekrane pateikiamomis instrukcijomis, kad įregistruotumėte savo įrenginį.

#### Pastaba

- Atsižvelgiant į BLUETOOTH įrenginį, gali šiek tiek užtrukti, kol VAIO kompiuteris jį suras.

  Jei jūsų įrenginys nerodomas sąraše, pakartokite procedūrą, kad paruoštumėte įrenginį užmegzti ryšį (pvz., paspauskite ryšio mygtuką).

- Atsižvelgiant į BLUETOOTH įrenginį, ryšio kūrimo procedūra gali skirtis. Jei reikia informacijos apie šią procedūrą, vadovaukitės su įrenginiu pateiktu vadovu.

#### Patarimas

- Jei VAIO kompiuteris yra suderinamas su BLUETOOTH didelės spartos technologija ir ketinate jį naudoti per didelės spartos ryšį, įjunkite parametrą Wi-Fi. Kaip įjungti parametrą, žr. „Wi-Fi(R)“ (belaidis LAN) ryšių užmezgimas.

- Jei BLUETOOTH įrenginys reikalauja autentiškumo patvirtinimo, kad būtų užmegztas ryšys, atsiras langas, kuriame galima įrašyti prisijungimo kodą. Vykdykite ekrane rodomas instrukcijas, kad bendrintumėte BLUETOOTH įrenginio ir VAIO kompiuterio slaptąjį kodą. Jei prisijungti nereikia, lange pasirinkite mygtuką Atšaukti.

  - Slaptasis kodas – tai slaptas skaičius, kurį naudotojas įveda atlikdamas autentifikavimo procedūrą, kad būtų galima užmegzti dviejų BLUETOOTH įrenginių tarpusavio ryšį. Įveskite tą pačią raidinę ir skaitinę eilutę (skiriamos didžiosios ir mažosios raidės) abiejuose įrenginiuose, kad būtų galima užmegzti jų tarpusavio ryšį. Slaptąjį kodą galite keisti kiekvieną kartą atlikdami autentifikavimą, jei per šį procesą įvedate tą patį slaptąjį kodą abiejuose įrenginiuose. Išsamesnę informaciją apie BLUETOOTH įrenginio slaptąjį kodą žr. su įrenginiu pateiktame vadove. Jei slaptasis BLUETOOTH kodas kurį laiką neįvedamas, ryšio užmezgimas bus nutrauktas dėl saugos. Tada pabandykite dar kartą.

- Norėdami gauti išsamią naudojimo informaciją, atverkite „Windows“ žinynas ir palaikymas („Windows“ žinynas ir palaikymas atvėrimas) ir ieškos lauke įveskite BLUETOOTH.

Eiti į puslapio viršų

### Susijusi tema

- Apie funkciją BLUETOOTH(R)
- BLUETOOTH(R) ryšio sustabdymas
- Pastabos apie funkcijos BLUETOOTH(R) naudojimą
- Apie BLUETOOTH(R) ryšio saugą

Eiti į puslapio viršų