# Asmeninis kompiuteris VAIO Fit 14E/15ESVF1432/SVF1532

## Apie jutiklinį ekraną (modeliai su jutiklinio valdymo funkcija)

Jutikliniame ekrane pirštais galite valdyti VAIO kompiuterį. Jutikliniame ekrane galite naudoti įvairius gestus.

VAIO kompiuteryje palaikomas valdymas keliais lietimais.

#### Pastaba

- VAIO kompiuteryje yra talpinis jutiklinis ekranas. Naudodami ekraną, atsižvelkite į toliau nurodytas talpinio jutiklinio ekrano savybes.

  - Jutiklinis ekranas nereaguos, jei jį liesite nagu arba mūvėdami pirštinę.

  - Jei bakstelėjus atliekamas nenumatytas veiksmas, įsitikinkite, kad neliečiate jutiklinio ekrano kitomis kūno dalimis.

  - Jutiklinio ekrano paviršius gali įkaisti. Tai normalu ir nereiškia gedimo.

  - Nors jutiklinio ekrano paviršius pagamintas iš grūdintojo stiklo, jį vis tiek galima pažeisti. Elkitės su juo atsargiai. Sudužus ekranui gali pasklisti smulkios stiklo šukės, į kurias galite susižaloti.

    Saugokite ekraną, kad jis nenukristų ant žemės, nesutrenkite jo. Nebraižykite paviršiaus. Atsiradus paviršiaus defektams stiklas gali suskilti.

  - Gamykloje ant LCD ekrano gali būti užklijuota apsauginė plėvelė. Prieš naudodami ekraną nuimkite plėvelę; kitaip jutiklinis ekranas gali neveikti tinkamai.

  - Kai kurios programos nepalaiko valdymo jutikliniu ekranu.

Eiti į puslapio viršų

### Susijusi tema

- Kaip naudoti jutiklinį ekraną (modeliai su jutiklinio valdymo funkcija)

Eiti į puslapio viršų