# Asmeninis kompiuteris VAIO Fit 14E/15ESVF1432/SVF1532

## Ką daryti, jei negaliu išjungti VAIO kompiuterio?

- Pagal kurią nors toliau aprašytą procedūrą išjunkite visas paleistas programas ir išjunkite VAIO kompiuterį.

  - Nuvilkite programą iš viršutinės vidurinės ekrano dalies į apatinę vidurinę dalį. Daugiau informacijos žr. Programėlių uždarymas.

  - Paspauskite klavišus Alt + F4.

    Jei yra neįrašytų duomenų, pasirodžius raginimui patvirtinti įrašykite juos.

- Jei VAIO kompiuteryje įdiegėte naują programą, patikrinkite, ar ji veikia tinkamai, ar jos duomenys nesugadinti ir ar tinkamai ja naudojatės.

- Susisiekite su programos leidėju arba įgaliotuoju techninės pagalbos paslaugų teikėju.

- Jei prie VAIO kompiuterio prijungėte išorinių įrenginių, pvz., spausdintuvą arba USB įrenginį, arba prijungėte kompiuterį prie tinklo, atjunkite visus išorinius įrenginius arba kompiuterio tinklo ryšį ir tada išjunkite kompiuterį.

  Kai kompiuteris palaiko ryšį su išoriniu įrenginiu arba tinklu, „Windows“ neleidžia išjungti kompiuterio. Be to, kai kurių periferinių įrenginių tvarkyklės nepalaiko kompiuterio priverstinio išjungimo funkcijos.

- Jei kompiuterio ekranas užfiksuojamas, paspauskite klavišus Ctrl + Alt + Delete, apatiniame dešiniajame kompiuterio ekrano kampe pasirinkite(Išjungti), tada pasirinkite Išjungti.

- Jei VAIO kompiuteris užstringa ir rodomas pranešimas, kad parametrai įrašomi arba kompiuteris išjungiamas, atlikite toliau pateiktus veiksmus nurodyta tvarka.

  - Paspauskite klavišą Enter.

    Šiek tiek palaukite.

  - Jei problema išlieka, paspauskite klavišus Ctrl + Alt + Delete.

    Šiek tiek palaukite.

- Jei atlikus šioje temoje nurodytus veiksmus vis tiek nepavyksta išjungti VAIO kompiuterio, atlikite toliau nurodytus veiksmus.

  Atminkite, kad atlikus šiuos veiksmus gali būti sugadinti duomenys, su kuriais dirbate. Prieš atlikdami toliau nurodytus veiksmus būtinai atjunkite kompiuterį nuo tinklo.

  - Paspauskite klavišus Ctrl + Alt + Delete, apatiniame dešiniajame kompiuterio ekrano kampe pasirinkite(Išjungti), tada pasirinkite Išjungti.

  - Palaikykite nuspaudę mygtuką(Maitinimas) ilgiau nei 4 ar 10 sekundžių.

  - Atjunkite kintamosios srovės adapterį ir ištraukite akumuliatorių iš VAIO kompiuterio.

Eiti į puslapio viršų