# Asmeninis kompiuteris VAIO Fit 14E/15ESVF1432/SVF1532

## Ką daryti, jei paspaudus maitinimo mygtuką jo indikatorius ima šviesti žaliai, tačiau ekranas vis tiek neįsijungia?

- Patikrinkite, ar tinkamai sureguliuoti ryškumo ir kontrasto valdikliai.

- Ekrano išvestis gali būti nustatyta į išorinį ekraną.

  Kelis kartus paspauskite klavišus Fn + F7, kad pasirinktumėte norimą vaizdo išvestį, tada paspauskite klavišą Enter.

- Jei naudojate išorinį ekraną, patikrinkite, ar jis prijungtas prie kintamosios srovės lizdo ir yra įjungtas. Patikrinkite, ar tinkamai sureguliuoti ryškumo ir kontrasto valdikliai.

  Informaciją, kaip pakeisti parametrus, žr. su monitoriumi pateiktame vadove.

- Kelis kartus paspauskite klavišus Alt + F4, kad uždarytumėte programos langą.

  Galėjo kilti programos klaida.

- Jei po kurio laiko kompiuterio ekranas vis tiek neįsijungia, iš naujo paleiskite VAIO kompiuterį nurodyta tvarka atlikdami toliau pateiktus veiksmus. Atminkite, kad atlikus šiuos veiksmus gali būti sugadinti duomenys, su kuriais dirbate.

  - Atjunkite visus išorinius įrenginius, pvz., spausdintuvą arba USB įrenginį, ir VAIO kompiuterį nuo tinklo, jei jis prijungtas.

  - Palaikykite nuspaudę mygtuką(Maitinimas) ilgiau nei 4 ar 10 sekundžių ir įsitikinkite, kad maitinimo indikatoriaus lemputė nedega. Tada vėl įjunkite VAIO kompiuterį.

- Jei problema išlieka, palaikykite nuspaudę mygtuką(Maitinimas) ilgiau nei 4 ar 10 sekundžių ir įsitikinkite, kad maitinimo indikatoriaus lemputė nedega. Nuo VAIO kompiuterio atjunkite visus prijungtus kabelius, pvz., kintamosios srovės adapterio, išimkite akumuliatorių ir palaukite maždaug penkias minutes. Tada vėl prijunkite visus kabelius ir periferinius įrenginius, įdėkite akumuliatorių. Iš naujo įjunkite kompiuterį.

- Jei papildomas atminties modulis įdėtas netinkamai, VAIO kompiuteris gali neįsijungti.

  Jei naudosite atminties modulius, kurių nenurodė „Sony“, arba atminties modulis bus įdėtas netinkamai, gali nepavykti paleisti kompiuterio arba jis gali veikti nestabiliai. Tokiu atveju iš naujo įdėkite atminties modulį.

  Jei naudojate ne „Sony“ prekės ženklu pažymėtą atminties modulį, kreipkitės į atminties modulio pardavėją arba gamintoją.

- Pernešus VAIO kompiuterį iš šaltos vietos į šiltą arba jį naudojant labai drėgnoje aplinkoje, kompiuterio viduje gali kauptis drėgmė.

  Tokiu atveju prieš įjungdami kompiuterį palaukite bent valandą.

  Nenaudokite kompiuterio labai drėgnoje aplinkoje (jei santykinis drėgnumas didesnis nei 80 %), nes kompiuteris gali sugesti.

Eiti į puslapio viršų