# Asmeninis kompiuteris VAIO Fit 14E/15ESVF1432/SVF1532

## Pastabos dėl diskų naudojimo (modeliai su optinių diskų įrenginiu)

Naudodami diskus VAIO kompiuteryje atsižvelkite į toliau nurodytas pastabas.

### Pastabos dėl diskų leidimo

- Atsižvelgiant į sistemos aplinką, atkuriant DVD / BD / AVCHD diskus, gali atsirasti garso trukdžių ir (arba) trūkti kadrų. Be to, kai kurių diskų negalima paleisti VAIO kompiuteryje.

- Kai leidžiate diskus:

  - Padidėja centrinio procesoriaus apkrova. Uždarykite visas tuo metu paleistas programas, išskyrus tuo metu naudojamą atkūrimo programą, kad užtikrintumėte sklandų atkūrimą.

  - Neperjunkite ekrano išvesties iš kompiuterio ekrano į išorinį ekraną ir atvirkščiai.

### Pastabos dėl įrašytų diskų leidimo kitais leistuvais

- Kai kurie CD leistuvai negali paleisti garso CD, sukurtų naudojant CD-R arba CD-RW laikmenas.

- Kai kurie DVD leistuvai negali paleisti DVD, sukurtų naudojant DVD+R DL, DVD-R DL, DVD+R, DVD+RW, DVD-R, DVD-RW arba DVD-RAM laikmenas.

- „Blu-ray Disc“ įrašymo įrenginiai, palaikantys tik BD-RE 1.0 versiją, negali paleisti BD-R arba BD-RE laikmenų, sukurtų VAIO kompiuteriu. („Blu-ray Disc“ įrenginys modeliuose, kuriuose yra „DVD SuperMulti“.)

### Patarimai, kaip sėkmingai įrašyti diską

- Optinių diskų įrenginiui įrašant duomenis į diską neprijunkite ir neatjunkite jokių kabelių, pvz., kintamosios srovės adapterio arba maitinimo laido.

- Įrašymo procesas gali užtrukti ilgiau, nei teoriškai numatoma, nes kai kurios programos vienu metu įrašo ir tikrina duomenis.

- „Sony“ neprisiima jokios atsakomybės už bet kokius nuostolius ar žalą, patirtą dėl įrašymo trikties.

Eiti į puslapio viršų