# Asmeninis kompiuteris VAIO Fit 14E/15ESVF1432/SVF1532

## USB įrenginio prijungimas

Prie VAIO kompiuterio galite prijungti universaliosios magistralės (USB) įrenginį, pvz., pelę, diskelių įrenginį, garsiakalbį arba spausdintuvą.

Prijungiant USB įrenginį gali reikėti įdiegti su įrenginiu pridedamą tvarkyklę.

Daugiau informacijos žr. su įrenginiu pateiktame vadove.

1. Pasirinkite norimą naudoti USB prievadą ().
2. Į USB prievadą įkiškite USB įrenginio kabelį () (nepridedama).

#### Pastaba

- Prieš naudojant gali reikėti įdiegti su USB įrenginiu teikiamą tvarkyklę. Daugiau informacijos žr. su USB įrenginiu pateiktame vadove.

- Norėdami spausdinti dokumentus, įsitikinkite, kad USB spausdintuvas yra suderinamas su naudojama „Windows“ versija.

- Prieš atjungdami USB garsiakalbius nuo VAIO kompiuterio, sustabdykite DVD ar muzikos atkūrimą arba išjunkite kompiuterį. Jei atjungsite USB garsiakalbius atkūrimo metu, įranga gali sugesti.

  Kaip atjungti USB įrenginį, žr. su įrenginiu pateiktame vadove.

- Kad apsaugotumėte VAIO kompiuterį ir (arba) USB įrenginius nuo pažeidimų, atkreipkite dėmesį į toliau pateikiamą informaciją.

  - Pernešdami VAIO kompiuterį su prijungtais USB įrenginiais, nesutrenkite USB prievadų.

  - Nedėkite VAIO kompiuterio į krepšį ar nešiojimo įdėklą neištraukę USB įrenginių.

#### Patarimas

- VAIO kompiuteryje esantys USB prievadai atitinka USB 2.0 standartą ir (arba) USB 3.0 standartą.

  USB prievadus, kurie atitinka USB 3.0 standartą, galima atpažinti iš mėlynos spalvos.

- Be USB 2.0 standartinio perdavimo režimų, USB 3.0 standartas apibrėžia toliau nurodytą perdavimo režimą.

  - „SuperSpeed“: perdavimo sparta – 5 Gbps.

Eiti į puslapio viršų

### Susijusi tema

- Išorinio disko prijungimas
- USB įrenginio įkrovimas

Eiti į puslapio viršų