# Asmeninis kompiuteris VAIO Fit 14E/15ESVF1432/SVF1532

## Kaip naudoti jutiklinį ekraną (modeliai su jutiklinio valdymo funkcija)

VAIO kompiuterį galite valdyti bakstelėdami jutikliniame ekrane arba atlikdami paprastus veiksmus pirštais.

### Pagrindiniai veiksmai

#### Kaip spustelėti (bakstelėti)

Pirštu vieną kartą bakstelėkite jutikliniame ekrane. Bakstelėdami galite pasirinkti mygtuką, pvz., Gerai ir Atšaukti, arba meniu elementą.

#### Kaip spustelėti dukart (bakstelėti dukart)

Greitai dukart pirštu bakstelėkite jutikliniame ekrane.

Galite paleisti programą, pvz., tekstų rengyklę arba skaičiuoklės programą, arba atidaryti failą dukart bakstelėdami jo piktogramą.

#### Kaip tempti

Padėkite pirštą norimoje jutiklinio ekrano vietoje ir braukite pirštu. Taip galite perkelti failą arba pakeisti lango dydį.

#### Kaip nutempti

Palieskite norimą failo piktogramą, braukdami pereikite prie kito aplanko, lango arba programos piktogramos, tada atitraukite pirštą nuo ekrano. Taip galite perkelti arba nukopijuoti failą.

### Sudėtingesni veiksmai

VAIO kompiuterį galite valdyti jutikliniame ekrane atlikdami paprastus judesius (gestais).

Programos skirtingai reaguoja į gestus.

#### Kaip spustelėti tarsi dešiniuoju pelės klavišu (paliesti ir palaikyti)

Jutikliniame ekrane palieskite ir keletą sekundžių palaikykite norimą vietą, tada atitraukite pirštą nuo ekrano. Atsižvelgiant į paliestą vietą, atidaromi įvairūs meniu.

#### Kaip slinkti

Palieskite ir braukite slankiojamojoje lango dalyje, pvz., Internet Explorer lange. Be to, norėdami slinkti lange galite tempti pasirinkto lango vertikalios slankjuostės slankiklį.

#### Kaip padidinti arba sumažinti vaizdą, pvz., nuotrauką (keisti mastelį)

Suimkite jutiklinį ekraną dviem pirštais, kad pakeistumėte vaizdo, pvz., nuotraukos, mastelį dalyje Nuotraukos. Pirštus išskėskite, kad priartintumėte vaizdą, arba suglauskite, kad jį sumažintumėte.

#### Kaip pasukti vaizdą, pvz., nuotrauką (sukti)

Padėkite du pirštus ant jutiklinio ekrano ir brėžkite apskritimus, kad pasuktumėte vaizdą, pvz., nuotrauką. Atsižvelgiant į naudojamą programą, gali nepavykti pasukti vaizdų.

#### Kaip pasirinkti perbraukiant

Brūkštelėkite pirštu kryptimi, kur ekrano negalima paslinkti.

Galite pasirinkti elementą, pvz., programos plytelę arba nuotrauką.

Eiti į puslapio viršų