# Asmeninis kompiuteris VAIO Fit 14E/15ESVF1432/SVF1532

## Pastabos apie atminties modulių pridėjimą ir išėmimą

Prieš pridėdami ar išimdami atminties modulius, atidžiai perskaitykite toliau pateiktus įspėjimus.

- VAIO kompiuteryje ir atminties moduliuose naudojamos itin tikslios dalys ir elektroninių jungčių technologija. Kad galiojant gaminio garantijai nebūtų pažeistos jos taikymo sąlygos, rekomenduojame:

  - prireikus įdėti naują atminties modulį kreiptis į pardavėją;

  - nedėti atminties modulio savarankiškai, jeigu nemokate naujinti kompiuterio atminties;

  - neliesti jungčių ir nenuimti atminties modulio skyriaus dangtelio.

- Jei reikia pagalbos, kreipkitės į įgaliotąjį „Sony“ aptarnavimo / pagalbos centrą. Kaip rasti artimiausią centrą arba atstovą, žr. Apie internetinės techninės pagalbos svetainę.

- Jei pridedate arba išimate atmintinės modulius savarankiškai, VAIO kompiuteris gali sugesti, galite sugadinti modulio angą ar patį modulį arba gali įvykti ryšio klaida. Tokiu atveju taisymo paslauga yra mokama.

- Būkite atsargūs, kad aštriomis atminties modulio briaunomis, vidiniais komponentais ar VAIO kompiuterio plokštėmis nesusižeistumėte rankų ar pirštų.

- Būkite atsargūs, kad pirštais neužkliudytumėte jokių vidinių VAIO kompiuterio kabelių, nes šie gali atsilaisvinti arba atsijungti.

- Jei VAIO kompiuteris įjungiamas, kai jo viduje yra skysčio, pvz., vandens, ar kitų pašalinių objektų, gali kilti gaisras. Prieš įjungdami VAIO kompiuterį būtinai pašalinkite visus pašalinius objektus ir pritvirtinkite atminties modulio skyriaus dangtelį.

- „Sony“ negarantuoja, kad jūsų VAIO kompiuteryje veiks trečiųjų šalių atminties moduliai. Norėdami gauti informacijos apie trečiųjų šalių atminties modulius, kreipkitės į atitinkamus prekybos agentus.

- Prieš pridėdami ar išimdami atminties modulius būtinai išjunkite VAIO kompiuterį bei išorinius įrenginius ir atjunkite visus priedus bei jungiamuosius kabelius. To nepadarius galima sugadinti atminties modulį, VAIO kompiuterį arba išorinius įrenginius.

- Kad išvengtumėte elektrostatinės iškrovos žalos atminties moduliui, laikykitės toliau pateiktų instrukcijų.

  - Nedirbkite vietose, kuriose lengvai susidaro statinė elektra, pvz., ant kilimo.

  - Prieš pridėdami ar išimdami atminties modulius, palieskite išorinį metalinį VAIO kompiuterio objektą, kad būtų pašalinta statinė elektra. Nelieskite jokių metalinių dalių kompiuterio viduje.

  - Neatidarykite atminties modulio pakuotės, kol nebūsite pasiruošę įdėti modulio. Pakuotė apsaugo modulį nuo ESD (elektrostatinės iškrovos). Laikykite nenaudojamą modulį uždengtą antistatiniu maišeliu arba aliuminio folijos lakštu.

- Laikydami atminties modulį nelieskite jo lustų ar elektros terminalo.

- Nekiškite atminties modulio į angą neteisinga kryptimi. Taip galima pažeisti modulį ar angą arba gali užsidegti plokštė.

- Naudokite varžto dydžiui tinkamą atsuktuvą (pvz., miniatiūrinį atsuktuvą).

- Neišsukite ir neatlaisvinkite varžtų, kurių išsukti nenurodyta.

Eiti į puslapio viršų

### Susijusi tema

- Atminties modulių pridėjimas ir išėmimas
- Sistemos informacijos peržiūra

Eiti į puslapio viršų